ประกาศคณะกรรมการกํากับตลาดทุนที่ ทธ. 1/2551 เรื่อง หลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์และการค้าหลักทรัพย์ต่างประเทศ อาศัยอํานาจตามความในมาตรา 16/6 มาตรา 109 มาตรา 113 และมาตรา 114 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้ "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือการค้าหลักทรัพย์ แต่ไม่รวมถึงบริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์หรือการค้าหลักทรัพย์ที่เป็นหน่วยลงทุน และการค้าหลักทรัพย์อันเป็นตราสารแห่งหนี้ "หลักทรัพย์ต่างประเทศ" หมายความว่า หลักทรัพย์ที่ออกเป็นเงินตราและจําหน่ายใต่างประเทศโดยรัฐบาลต่างประเทศ องค์การระหว่างประเทศ หรือนิติบุคคลในต่างประเทศ "ตลาดหลักทรัพย์ต่างประเทศ" หมายความว่า นิติบุคคลที่จัดตั้งขึ้นตามกฎหมายต่างประเทศ ซึ่งสามารถให้บริการเป็นตลาดหลักทรัพย์หรือศูนย์ซื้อขายหลักทรัพย์ได้ตามกฎหมายของประเทศนั้นและ อยู่ภายใต้การกํากับดูแลของทางการหรือหน่วยงานที่ทําหน้าที่กํากับดูแลด้านหลักทรัพย์ (regulated exchange) "วงเงินจัดสรร" หมายความว่า วงเงินลงทุนในหลักทรัพย์ต่างประเทศซึ่งธนาคารแห่งประเทศไทยมอบหมายให้สํานักงานเป็นผู้จัดสรรวงเงิน "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ประกาศนี้ให้ใช้บังคับกับการเป็นนายหน้าซื้อขายหลักทรัพย์ต่างประเทศและการทําธุรกรรมการค้าหลักทรัพย์ต่างประเทศของบริษัทหลักทรัพย์โดยใช้วงเงินจัดสรรข้อ ๓ ในการให้บริการเป็นนายหน้าซื้อขายหลักทรัพย์ต่างประเทศ ให้บริษัทหลักทรัพย์ให้บริการได้เฉพาะเพื่อการซื้อขายหลักทรัพย์ดังต่อไปนี้(1) พันธบัตรหรือตราสารแห่งหนี้ที่รัฐบาลต่างประเทศ องค์การหรือหน่วยงานของรัฐบาลต่างประเทศ หรือองค์การระหว่างประเทศเป็นผู้ออกหรือผู้ค้ําประกัน (2) พันธบัตรหรือตราสารแห่งหนี้ที่รัฐวิสาหกิจตามกฎหมายต่างประเทศเป็นผู้ออกหรือผู้ค้ําประกัน หรือ(3) หลักทรัพย์ที่ได้รับการจดทะเบียนในตลาดหลักทรัพย์ต่างประเทศข้อ ๔ ในการพิจารณาคําขอเปิดบัญชีและการทําสัญญากับลูกค้าที่แต่งตั้งให้บริษัทหลักทรัพย์เป็นนายหน้าซื้อขายหลักทรัพย์ต่างประเทศ ให้บริษัทหลักทรัพย์ดําเนินการดังนี้ (1) กําหนดขั้นตอนและวิธีการในการพิจารณาคําขอเปิดบัญชีและการทําสัญญากับลูกค้าไว้เป็นลายลักษณ์อักษรโดยต้องมีกระบวนการที่เพียงพอที่จะทําให้มั่นใจได้ว่าลูกค้าเป็นบุคคลเดียวกับที่ปรากฏตามเอกสารหลักฐานที่ใช้ประกอบการขอเปิดบัญชี รวมทั้งตรวจสอบตัวตนที่แท้จริงของลูกค้า ผู้รับประโยชน์ที่แท้จริงจากการซื้อขายหลักทรัพย์ของลูกค้า และผู้มีอํานาจควบคุมการซื้อขายหลักทรัพย์ของลูกค้า2. จัดให้มีข้อมูลหรือเอกสารหลักฐานอย่างเพียงพอที่จะทราบถึงวัตถุประสงค์ในการลงทุน ระดับความรู้ความเข้าใจและประสบการณ์เกี่ยวกับการลงทุนในหลักทรัพย์ต่างประเทศ ฐานะการเงินและความสามารถในการชําระหนี้ของลูกค้าเพื่อใช้ประกอบการพิจารณาคําขอเปิดบัญชีและการให้คําแนะนําแก่ลูกค้า ในกรณีที่ลูกค้าตามวรรคหนึ่งเป็นลูกค้าเดิมซึ่งมีบัญชีซื้อขายหลักทรัพย์กับบริษัทหลักทรัพย์อยู่แล้ว ให้บริษัทหลักทรัพย์ดําเนินการตาม (2) และตรวจสอบตัวตนที่แท้จริงของลูกค้า ผู้รับประโยชน์ที่แท้จริงจากการซื้อขายหลักทรัพย์ของลูกค้า และผู้มีอํานาจควบคุมการซื้อขายหลักทรัพย์ของลูกค้า โดยต้องมีกระบวนการที่เพียงพอที่จะทําให้มั่นใจได้ว่าบุคคลดังกล่าวเป็นบุคคลเดียวกับที่ปรากฏตามเอกสารหลักฐานที่ใช้ประกอบการขอเปิดบัญชีข้อ ๕ ในการให้บริการเป็นนายหน้าซื้อขายหลักทรัพย์ต่างประเทศ ให้บริษัทหลักทรัพย์ดําเนินการดังนี้ (1) จัดให้มีกระบวนการที่จะทําให้มั่นใจได้ว่าลูกค้าทราบถึงความเสี่ยงที่เกี่ยวข้องกับการลงทุนในหลักทรัพย์ต่างประเทศ โดยอย่างน้อยต้องจัดทําเอกสารเปิดเผยข้อมูลความเสี่ยงจากการลงทุนในหลักทรัพย์ต่างประเทศซึ่งมีรายการและสาระสําคัญอย่างน้อยตามแนวทางของเอกสารการเปิดเผยข้อมูลความเสี่ยงที่สมาคมบริษัทหลักทรัพย์กําหนดและได้รับความเห็นชอบจากสํานักงาน (2) แจ้งให้ลูกค้าทราบถึงรายละเอียดขั้นตอนการส่งคําสั่งซื้อขาย การชําระราคาและส่งมอบหลักทรัพย์ และรายละเอียดอื่นที่เกี่ยวข้องกับขั้นตอนดังกล่าว รวมถึงการปฏิบัติตามหลักเกณฑ์ในการซื้อขายหลักทรัพย์ของตลาดหลักทรัพย์ต่างประเทศนั้น (3) จัดให้ลูกค้าทําการซื้อขายหลักทรัพย์ต่างประเทศผ่านบัญชีเงินสด (4) รายงานข้อมูลการซื้อขายหลักทรัพย์ต่างประเทศตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงาน (5) ปฏิบัติตามขั้นตอน ระเบียบ และวิธีปฏิบัติอื่นเกี่ยวกับการเป็นนายหน้าซื้อขายหลักทรัพย์ต่างประเทศที่สมาคมบริษัทหลักทรัพย์กําหนดและได้รับความเห็นชอบจากสํานักงานข้อ ๖ บริษัทหลักทรัพย์จะให้บริการเป็นนายหน้าซื้อขายหลักทรัพย์ต่างประเทศโดยใช้วงเงินจัดสรรให้กับลูกค้าแต่ละรายได้ต่อเมื่อได้ผ่านการพิจารณาความเหมาะสมของวงเงินที่ลูกค้ารายดังกล่าวจะนําไปลงทุนในหลักทรัพย์ต่างประเทศตามรูปแบบและวิธีการที่สํานักงานกําหนด ในการรับคําสั่งซื้อขายหลักทรัพย์ต่างประเทศจากลูกค้าทุกครั้งให้บริษัทหลักทรัพย์ ตรวจสอบวงเงินที่ลูกค้ารายนั้นยังคงใช้ได้เพื่อให้มั่นใจได้ว่าการลงทุนของลูกค้ายังคงอยู่ภายในวงเงินที่ได้รับจัดสรรดังกล่าวข้อ ๗ ให้นําความในข้อ 3 ข้อ 4 ข้อ 5 และข้อ 6 มาใช้บังคับกับการทําธุรกรรมการค้า หลักทรัพย์ต่างประเทศของบริษัทหลักทรัพย์โดยอนุโลมข้อ ๘ ในการให้บริการเป็นนายหน้าซื้อขายหลักทรัพย์ต่างประเทศ ให้บริษัทหลักทรัพย์ได้รับยกเว้นไม่ต้องปฏิบัติตามประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และวิธีการกระทําการเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย ลงวันที่ 18 พฤษภาคม พ.ศ. 2535ข้อ ๙ ในการทําธุรกรรมการค้าหลักทรัพย์ต่างประเทศ ให้บริษัทหลักทรัพย์ได้รับยกเว้นไม่ต้องปฏิบัติตามข้อ 7/1 ข้อ 14 และข้อ 15 ของประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ในกรณีที่การทําธุรกรรมการค้าหลักทรัพย์ต่างประเทศตามวรรคหนึ่งเป็นการทําธุรกรรมในตลาดหลักทรัพย์ต่างประเทศ ให้บริษัทหลักทรัพย์ได้รับยกเว้นไม่ต้องปฏิบัติตามข้อ 9 ข้อ 10 ข้อ 11 ข้อ 12 และข้อ 13 ของประกาศคณะกรรมการกํากับหลักทรัพย์และตลาดหลักทรัพย์ ที่ กธ. 43/2543 เรื่อง หลักเกณฑ์ เงื่อนไข และวิธีการในการค้าหลักทรัพย์อันเป็นตราสารแห่งหนี้ ลงวันที่ 26 กันยายน พ.ศ. 2543 ด้วยข้อ ๑๐ ประกาศนี้ให้ใช้บังคับตั้งแต่วันที่ 16 เมษายน พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 28 มีนาคม พ.ศ. 2551 (นายสุรพงษ์ สืบวงศ์ลี)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์